	ROMÂNIA
JUDEŢUL TIMIŞ
CONSILIUL LOCAL AL COMUNEI GIARMATA
	


H O T Ă R Â R E A
nr. 205  din 26.06.2019
privind implementarea OUG 74/2018, astfel cum a fost modificată prin Legea nr. 31 din 10.01.2019,

pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje, a Ordonanţei de urgenţă nr. 196/2005 privind Fondul pentru mediu
CONSILIUL LOCAL al comunei Giarmata, județul Timiș, întrunit în ședința ordinară din data de 26.06.2019:

Intrarea în vigoare a OUG 74/2018, astfel cum a fost modificată prin Legea nr. 31 din 10.01.2019,  pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje, Ordonanţei de urgenţă nr. 196/2005 privind Fondul pentru mediu, care impun o serie de obligații în sarcina autorităților locale și a asociațiilor de dezvoltare intercomunitare de deșeuri din care acestea fac parte, în legătură cu pachetul economiei circulare care trebuie promovat în acord cu viziunea Uniunii Europene în aceste sens, 
· Documentul de poziție privind modul de implementare a proiectului "Sistem integrat de management al deșeurilor în județul Timiș" semnat de membrii Asociației de Dezvoltare Intercomunitară Deșeuri Timiș,

· Statutul Asociației de Dezvoltare Intercomunitare Deșeuri Timiș ;

· Hotărârea Asociației de Dezvoltare Intercomunitare Deșeuri Timiș nr.5/15.11.2017 prin care s-a aprobat Contractul de Delegare prin concesiune a gestiunii activității de colectare și transport al deșeurilor municipale în Zona 1, județul Timiş, din cadrul proiectului „Sistem Integrat de Management al Deşeurilor în Județul Timiş” și, implicit, tariful de colectare a deșeurilor în Zona 1
· Hotărârea Consiliului Local al Orașului/Comunei nr……../2017 prin care s-a aprobat Contractul de Delegare prin concesiune a gestiunii activității de colectare și transport al deșeurilor municipale în Zona 1, județul Timiş, din cadrul proiectului „Sistem Integrat de Management al Deşeurilor în Județul Timiş” și implicit, tariful de colectare a deșeurilor în Zona 1 ;
Ținând cont de prevederile legale în materie, respectiv: 
· Prevederile Legii nr. 51/2006 a serviciilor comunitare de utilităţi publice, cu modificările şi completările ulterioare;
· Prevederile Legii nr. 101/2006 a serviciului de salubrizare a localităţilor, cu modificările şi completările ulterioare – art. 26;

· Prevederile Ordinului A.N.R.S.C. nr. 82 din 9 iulie 2015 privind aprobarea Regulamentului – cadru al serviciului de salubrizare a localităților;

· Prevederile Legii nr. 273/2006 privind finanțele publice locale – art. 30;

· Prevederile Ordinului A.N.R.S.C. nr. 109 din 9 iulie 2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;

· Prevederile Legii nr. 211/2011, privind regimul deșeurilor;

În îndeplinirea disp. art. III din OUG 74/2018, care impune consiliilor autorităților publice locale obligaţia de a se asigura că asociaţiile de dezvoltare intercomunitare și operatorii de salubrizare cu care autoritățile publice locale au contracte de delegare a gestiunii serviciului de salubrizare încheiate anterior intrării în vigoare a acestui act normativ respectă prevederile Legii nr. 211/2011 privind regimul deşeurilor, republicată, cu modificările şi completările ulterioare, precum şi ale legislaţiei în domeniul concurenţei, 
În temeiul prevederilor art. 36 alin. 4 lit. c), art. 36 alin. 6 lit. a pct. 14, art. 45 alin. 1 lit. c și ale art. 115 alin. 1 lit. b din Legea nr. 215/2001 privind administraţia publică locală, republicată, cu modificările şi completările ulterioare, adoptă prezenta

HOTĂRÂRE:

Art. 1. Se aprobă modificarea politicii tarifare privind colectarea si transportul deșeurilor municipale în zona 1, prin stabilirea unor tarife distincte pentru gestionarea diferitelor categorii de deșeuri și a unor sancțiuni, astfel:

a) tarife distincte pentru deşeurile de hârtie, metal, plastic şi sticlă, incluzând contribuţia  pentru economia circulară numai pentru deşeurile destinate a fi eliminate prin depozitare, rezultate din aplicarea indicatorilor de performanţă din contracte;

b) tarife distincte pentru gestionarea  deşeurilor altele  decât  deşeurile de hârtie, metal, plastic şi sticlă,  contribuţia  pentru economia circulară pentru deşeurile destinate a fi eliminate prin depozitare;

     c)    sancțiuni pentru beneficiarii serviciilor care nu separă în mod corespunzător cele două fluxuri de deşeuri.

Art. 2. Se aprobă stabilirea în sarcina operatorului delegat pentru colectarea-transportul deșeurilor municipal în Zona 1, a suportarii contribuţiei pentru economia circulară, pentru cantităţile de deşeuri municipale destinate a fi depozitate care depăşesc cantităţile corespunzătoare indicatorilor de performanţă din contracte.

Art. 3. Se aprobă stabilirea indicatorilor de performanţă pentru fiecare activitate a Serviciului, care să cuprindă indicatorii din Anexa 7 a OUG nr. 74/2018  şi  penalităţi pentru nerealizarea acestor indicatori.

Art. 4. Se mandatează Asociația de Dezvoltare Intercomunitară Deșeuri Timiș să stabilească, în concret, tarifele și sancțiunile menționate sub art. 1 din prezenta hotărâre. 
Art. 5. Se mandatează Asociația de Dezvoltare Intercomunitară Deșeuri Timiș să stabilească, în concret, indicatorii de performanta și penalitățile menționate sub art. 3 din prezenta hotărâre.

Art. 6. Se mandatează Asociația de Dezvoltare Intercomunitară Deșeuri Timiș să completeze caietul de sarcini, parte a Documentației de atribuire a Contractului de delegare prin concesiune a activității de colectare-transport al deșeurilor în Zona 1 incluzând tarifele distincte menționate la art. 1 și indicatorii de performanță și penalitățile pentru neîndeplinirea acestora, menționate la art. 3 din prezenta hotărâre, în conformitate cu prevederile OUG nr. 74/2018.

Art. 7. Se mandatează Asociația de Dezvoltare Intercomunitară Deșeuri Timiș să întocmească proiectul actului adițional de modificare și completare a Contractului de delegare prin concesiune a activității de colectare-transport al deșeurilor în Zona 1, ce va cuprinde noile drepturi si obligații ale părților contractante legate de obiectul prezentei hotărâri.
Art. 8. Se mandatează Asociația de Dezvoltare Intercomunitară Deșeuri Timiș să întocmească proiectul noului Regulament de Salubritate al județului Timiș, în conformitate cu prevederile actelor normative în vigoare privind gestionarea deșeurilor, prin  implementarea prevederilor OUG 74/2018. 

Art. 9. Se mandatează Asociația de Dezvoltare Intercomunitară Deșeuri Timiș să încheie contractul cu Organizațiile care Implementeaza Obligatiile privind Raspunderea Extinsa a Producatorului, în vederea îndeplinirii obiectivelor stabilite prin actele normative în vigoare.

Art. 10. Se mandateaza Asociatia de Dezvoltare Intercomunitara  Deseuri Timis sa organizeze, sa gestioneze si sa coordoneze activitatea de valorificare materiala si energetica a fluxului de deseuri de ambalaje din deseurile municipale impreuna cu deseurile municipale din aceleasi materiale.

Art. 11. Se aprobă termenul de realizare a proiectelor actelor juridice/documentelor menționate la art. 6 – 8 din prezenta hotărâre până la data de 31.05.2019, dată limită la care Asociația de Dezvoltare Intercomunitară de Deșeuri Timiș le va comunica spre UAT Giarmata.

Art. 12. Se aprobă termenul de adoptare a hotărârilor de aprobare a proiectelor actelor juridice/documentelor menționate la art. 11 din prezenta hotărâre, ca fiind de 30.06.2019, dată până la care Consiliul Local al UAT Giarmata, va aproba noua formă a caietului de sarcini și a regulamentului de salubrizare al județului Timiș, proiectul actului adițional la Contractul de delegare prin concesiune a activității de colectare-transport a deșeurilor municipale din Zona 1, în vederea îndeplinirii obiectivelor stabilite prin actele normative în vigoare.
Art. 13.  Prezenta hotărâre se comunică:
· Prefectului Județului Timiș;

· Primarului Comunei Giarmata;
· Asociaţiei de Dezvoltare Intercomunitară Deşeuri Timiş ;

- Autoritatea Națională de Reglementare  pentru Serviciile Comunitare de Utilități Publice.

